ระเบียบกระทรวงศึกษาธิการระเบียบกระทรวงศึกษาธิการว่าด้วยการตรวจประเมินคุณภาพและการอนุญาตใช้สื่อการเรียนรู้ในการศึกษาขั้นพื้นฐานและการศึกษาปฐมวัยพ.ศ.๒๕๕๒ โดยที่เป็นการสมควรปรับปรุงระเบียบกระทรวงศึกษาธิการว่าด้วยการตรวจและการพิจารณาหนังสือหรือคู่มือที่ใช้ในการเรียนการสอนพ.ศ. ๒๕๒๔ให้เหมาะสมและสอดคล้องกับกฎหมายว่าด้วยระเบียบบริหารราชการกระทรวงศึกษาธิการและกฎหมายว่าด้วยการศึกษาแห่งชาติฉะนั้น อาศัยอำนาจตามความในมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยการตรวจประเมินคุณภาพและการอนุญาตใช้สื่อการเรียนรู้ในการศึกษาขั้นพื้นฐานและการศึกษาปฐมวัยพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงศึกษาธิการว่าด้วยการตรวจและการพิจารณาหนังสือหรือคู่มือที่ใช้ในการเรียนการสอนพ.ศ. ๒๕๒๔ข้อ ๔ให้เลขาธิการคณะกรรมการการศึกษาขั้นพื้นฐานรักษาการให้เป็นไปตามระเบียบนี้รวมทั้งให้มีอำนาจตีความและวินิจฉัยชี้ขาดปัญหาอันเกี่ยวกับการปฏิบัติหน้าที่ตามระเบียบนี้ข้อ ๕ในระเบียบนี้หลักสูตร หมายความว่าหลักสูตรในการศึกษาขั้นพื้นฐานและการศึกษาปฐมวัย ของกระทรวงศึกษาธิการสื่อการเรียนรู้ หมายความว่าแบบเรียน ตำรา หนังสือทางวิชาการ สิ่งพิมพ์อื่น ๆ วัสดุ อุปกรณ์และเทคโนโลยีเพื่อการศึกษาอื่นที่จัดทำขึ้นเพื่อใช้ในการเรียนรู้ตามหลักสูตรในการศึกษาขั้นพื้นฐานและการศึกษาปฐมวัย ของกระทรวงศึกษาธิการส่วนราชการ หมายความว่าส่วนราชการมีฐานะเป็นนิติบุคคลและเป็นกรมตามกฎหมายว่าด้วยระเบียบบริหารราชการกระทรวงศึกษาธิการที่รับผิดชอบหรือได้รับมอบหมายให้จัดทำหลักสูตรหรือสื่อการเรียนรู้สำหรับหลักสูตรในการศึกษาขั้นพื้นฐานและการศึกษาปฐมวัยค่าตอบแทน หมายความว่าจำนวนเงินที่ส่วนราชการจ่ายให้ในการตรวจประเมินคุณภาพสื่อการเรียนรู้ตามอัตราที่ได้รับการเห็นชอบจากกระทรวงการคลังคณะกรรมการ หมายความว่าผู้ที่หัวหน้าส่วนราชการแต่งตั้งให้เป็นผู้ตรวจประเมินคุณภาพสื่อการเรียนรู้ข้อ ๖ให้ใช้ระเบียบนี้ในการตรวจประเมินคุณภาพและการอนุญาตสื่อการเรียนรู้หมวด๑การตรวจประเมินคุณภาพสื่อการเรียนรู้ ข้อ ๗สื่อการเรียนรู้ที่มีสิทธิ์ได้รับการพิจารณาค่าตอบแทนในการตรวจประเมินคุณภาพดังต่อไปนี้(๑) สื่อการเรียนรู้ที่ส่วนราชการจัดทำหรือมอบหมายให้บุคคลหรือคณะบุคคลจัดทำ หรือได้รับจากที่มีผู้มอบให้(๒)สื่อการเรียนรู้ที่ส่วนราชการจัดประกวดตามประกาศของส่วนราชการนั้น(๓)สื่อการเรียนรู้ที่หน่วยงานภาครัฐและเอกชนขออนุญาตใช้ในสถานศึกษา(๔)สื่อการเรียนรู้ที่เอกชนขออนุญาตใช้ในสถานศึกษาตามประกาศของสำนักงานคณะกรรมการการศึกษาขั้นพื้นฐานหรือส่วนราชการข้อ ๘การตรวจประเมินคุณภาพสื่อการเรียนรู้อาจดำเนินการอย่างใดอย่างหนึ่งดังต่อไปนี้(๑) ให้ส่วนราชการหรือผู้ได้รับมอบหมาย แต่งตั้งผู้เชี่ยวชาญในสาระการเรียนรู้เป็นคณะกรรมการเพื่อตรวจประเมินคุณภาพสื่อการเรียนรู้ตามที่เห็นสมควร(๒) ให้ส่วนราชการหรือผู้ได้รับมอบหมายมอบหมายให้หน่วยงานภาครัฐ หรือภาคเอกชนที่มีผู้ทรงคุณวุฒิ หรือเชี่ยวชาญในสาขาวิชาเป็นผู้ทำหน้าที่ตรวจประเมินคุณภาพสื่อการเรียนรู้ตามหลักเกณฑ์และวิธีการที่ส่วนราชการกำหนดข้อ ๙การตรวจประเมินคุณภาพสื่อการเรียนรู้ของคณะกรรมการตามข้อ๘ (๑) หรือหน่วยงานที่ได้รับมอบหมายตามข้อ ๘ (๒) ดำเนินการ ดังต่อไปนี้(๑)ดำเนินการตรวจประเมินคุณภาพสื่อการเรียนรู้เพียงขั้นใดขั้นหนึ่ง หรือทั้งสองขั้น ดังต่อไปนี้การตรวจประเมินขั้นต้นเป็นการตรวจโครงสร้างเนื้อหาของสื่อการเรียนรู้ แนวทางการนำเสนอเนื้อหากิจกรรมการเรียนรู้ เพื่อความถูกต้องตามหลักวิชาความสอดคล้องกับบทเรียนสาระและมาตรฐานการเรียนรู้ของหลักสูตรและการประเมินผลตามหลักสูตรการศึกษา ขั้นพื้นฐานและการศึกษาปฐมวัยการตรวจประเมินขั้นสุดท้าย เป็นการตรวจเนื้อหาภาพประกอบ อย่างละเอียด ทั้งในด้านความถูกต้องตามหลักวิชา สำนวนการใช้ภาษาความยากง่ายตามลำดับขั้นตอนการเรียนรู้ รายละเอียดของการนำเสนอเนื้อหาซึ่งจะเป็นประโยชน์ต่อการเรียนการสอน ตามหลักการของหลักสูตรและสอดคล้องกับโครงสร้างเนื้อหาที่ผ่านการตรวจขั้นต้นแล้ว(๒)บุคคลผู้ได้รับแต่งตั้งให้เป็นผู้ตรวจประเมินคุณภาพสื่อการเรียนรู้ตามข้อ ๙ (๑)จะต้องตรวจประเมินด้วยตนเอง ต้องรับผิดชอบในการตรวจประเมินนั้น ๆ โดยตลอดและจะต้องบันทึกผลการตรวจ ฯ เสนอส่วนราชการพร้อมทั้งคืนต้นฉบับหรือต้นแบบสื่อการเรียนรู้ข้อ ๑๐ให้ผู้จัดทำสื่อการเรียนรู้รับผิดชอบดำเนินการการพิสูจน์อักษร การจัดเทคนิคทางการพิมพ์ และการจัดทำ โดยตรวจให้ถูกต้องตามต้นฉบับต้นแบบ และพจนานุกรมฉบับราชบัณฑิตยสถาน ตลอดจนจัดเทคนิคการพิมพ์และการนำเสนอ เช่นการจัดวรรคตอน ย่อหน้าขนาดตัวอักษร และแก้ไขข้อความที่เห็นว่าจำเป็นจะต้องปรับปรุงให้ถูกต้องและเป็นปัจจุบันข้อ ๑๑ในกรณีสื่อการเรียนรู้ที่ส่วนราชการที่รับผิดชอบมอบหมายคณะบุคคลซึ่งเป็นผู้เชี่ยวชาญในสาระการเรียนรู้เป็นผู้จัดทำในรูปคณะกรรมการ ซึ่งผ่านกระบวนการตรวจพิจารณาเป็นระยะ ๆในระหว่างการจัดทำเรียบร้อยแล้วส่วนราชการอาจพิจารณาอนุญาตให้ใช้สื่อการเรียนรู้โดยไม่ต้องตรวจประเมินคุณภาพก็ได้ข้อ ๑๒ให้ผู้ขออนุญาตตามข้อ ๗ (๔)ปฏิบัติตามประกาศของส่วนราชการ และจะต้องชำระค่าตรวจประเมินคุณภาพให้แก่ส่วนราชการที่ได้รับมอบหมายสำหรับการตรวจประเมินขั้นต้นและหรือการตรวจประเมินขั้นสุดท้ายตามอัตราตามที่ส่วนราชการกำหนดโดยความเห็นชอบของกระทรวงการคลังข้อ ๑๓ค่าตอบแทนที่ต้องจ่ายให้แก่ผู้ตรวจประเมินคุณภาพสื่อการเรียนรู้ให้ถือจ่ายไม่เกินอัตราตามที่ส่วนราชการกำหนดโดยความเห็นชอบของกระทรวงการคลังหมวด๒การอนุญาตใช้สื่อการเรียนรู้ในสถานศึกษา ข้อ ๑๔สื่อการเรียนรู้ที่ผ่านการตรวจประเมินคุณภาพตามข้อ ๙ แล้ว ส่วนราชการที่ได้รับมอบหมาย จะพิจารณาอนุญาตให้ใช้ในสถานศึกษาข้อ ๑๕ส่วนราชการจะพิจารณาอนุญาตให้ผู้ขออนุญาตตามข้อ๗ (๓) และ ๗ (๔) ดำเนินการจัดพิมพ์หรือผลิตเผยแพร่สื่อการเรียนรู้ได้ตามต้นฉบับหรือต้นแบบที่ผ่านการตรวจประเมินคุณภาพแล้วและได้มีคำสั่งให้จัดพิมพ์หรือผลิตได้โดยผู้ขออนุญาตต้องทำข้อตกลงตามที่ส่วนราชการกำหนดขึ้น เพื่อพิจารณาออกใบอนุญาตให้ใช้ในสถานศึกษาต่อไปก่อนจำหน่ายผู้ขออนุญาตจะต้องดำเนินการตามวิธีการที่ส่วนราชการกำหนดและให้สำเนาใบอนุญาตหรือการอื่นใดที่ให้พิมพ์หรือจัดทำ เผยแพร่คราวนั้น ๆพิมพ์ติดไว้ ณ ซึ่งเห็นได้ชัดเจนในสื่อการเรียนรู้นั้นด้วย และผู้ขออนุญาตต้องส่งสื่อการเรียนรู้ที่พิมพ์หรือผลิตตามต้นฉบับที่ได้รับคำสั่งให้พิมพ์ หรือผลิต เผยแพร่ตามจำนวนหรือหลักเกณฑ์ที่ส่วนราชการกำหนดข้อ ๑๖ส่วนราชการอาจพิจารณายกเลิกการอนุญาตให้ใช้สื่อการเรียนรู้เมื่อมีเหตุผลจำเป็นตามที่เห็นสมควรในกรณีต่อไปนี้๑) ใบอนุญาตหมดอายุ๒) ไม่จัดพิมพ์ตามต้นฉบับที่ได้รับอนุญาตการยกเลิกการอนุญาตนี้ผู้ได้รับอนุญาตจะเรียกร้องค่าเสียหายใด ๆ มิได้ประกาศณ วันที่ ๒๑ พฤษภาคม พ.ศ. ๒๕๕๒จุรินทร์ลักษณวิศิษฏ์รัฐมนตรีว่าการกระทรวงศึกษาธิการปริยานุช/ผู้จัดทำ๓๐กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๒ ง/หน้า ๑๕/๒๐ กรกฎาคม ๒๕๕๒